জাভেদ বার্কি
জাভেদ বার্কি (উর্দু: جاوید برکی‎‎; জন্ম: ৮ মে, ১৯৩৮) তৎকালীন ব্রিটিশ ভারতের ইউনাইটেড প্রভিন্সের মিরাটে জন্মগ্রহণকারী পাকিস্তানের সাবেক আন্তর্জাতিক ক্রিকেটার ও অধিনায়ক। পাকিস্তান ক্রিকেট দলের অন্যতম সদস্য ছিলেন। ১৯৬০ থেকে ১৯৬৯ সময়কালে পাকিস্তানের পক্ষে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর ক্রিকেটে রাওয়ালপিন্ডি দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন তিনি।